Downloaded from YTS.MX
Official YIFY movies site: YTS.MX
Η…
Η μονάδα μας.
ΔΡ. ΧΟΥΑΝΓΚ ΓΟΥ-ΣΟΚ
Είναι
κλωνοποιημένα σκυλιά.
Δεν υπάρχει μεγαλύτερη ιστορία επιτυχίας
θαυματουργής θεραπείας από αυτήν του δρα Χουάνγκ.
Δεν ήταν απλώς επιστημονική καινοτομία, αλλά και πολιτική
και γι' αυτό συγκέντρωσε την προσοχή των επιστημόνων, αλλά και του πλανήτη.
Η Κορέα θα γίνει
μια οικονομική δύναμη που θα είναι 100 χρόνια μπροστά.
Υπήρχε η προοπτική να ξαναπερπατήσουν οι παράλυτοι
και να μπουν σε ύφεση ασθένειες που διαφορετικά οδηγούν στον θάνατο.
Ήταν μεγάλη υπόθεση.
"Επιτέλους, είμαστε οι πρώτοι στον κόσμο!"
Έχουμε μια σοκαριστική είδηση που θα σας συγκλονίσει.
Ο διασυρμένος ερευνητής βλαστοκυττάρων, Χουάνγκ Γου-σοκ, καταδικάστηκε
σε ενάμιση χρόνο κάθειρξη και δύο χρόνια αστυνομικής επιτήρησης.
Ο επιστήμονας έγινε από Ιησούς Διάβολος.
Όταν η επιστήμη αντιμετωπίζεται ως μέσο σωτηρίας,
πού οδηγούμαστε όταν υπάρχουν επιστήμονες που το εκμεταλλεύονται;
Η συγκεκριμένη ιστορία είναι άκρως σημαντική
για να καταλάβουμε
τα ύψη στα οποία σε ανεβάζει η προσήλωση στα λάθος πράγματα,
όπως η φήμη και το χρήμα,
και τα τάρταρα στα οποία σε ρίχνουν σοβαρές παραβιάσεις του ηθικού κώδικα.
Το κοινό έχει Μεγάλες φιλοδοξίες κι ελπίδες
Η επιλεκτική εκτροφή των ζώων απ' τον άνθρωπο
ξεκίνησε πριν από χιλιάδες χρόνια.
Όμως, εδώ έχουμε κάτι πολύ πιο σημαντικό.
Για πρώτη φορά στην ιστορία του πλανήτη,
καταφέραμε να σχεδιάσουμε οργανισμούς.
Μπορούμε να επέμβουμε στο πλάσμα σε πρωτοφανή βαθμό.
Δεν είναι επιστημονική φαντασία.
Θεωρητικά ενδέχεται στο εγγύς μέλλον
να μπορούμε με τη βιοτεχνολογία να δημιουργούμε ανθρώπινα όντα
που φωσφορίζουν στο σκοτάδι.
Πόσες καμήλες είναι κλωνοποιημένες εδώ;
Πάνω από 150.
Η επιστήμη συχνά προπορεύεται κατά πολύ απ' την ηθική.
Οι καλές προθέσεις δεν μπορούν να δικαιολογήσουν ανάρμοστες πράξεις.
Δείτε την περίπτωση του δρα Χουάνγκ.
Το γεγονός πως ήθελε να κάνει κάτι για το γενικό καλό
δεν δικαιολογεί τέτοια ανάρμοστη συμπεριφορά.
Βρίσκεται στην κορυφή,
κατάφερε κάτι που κανείς άλλος δεν έχει καταφέρει
και μετά ακολουθεί η πτώση και η καταστροφή.
Είναι κάτι που θα μείνει στην ιστορία.
Ο ΒΑΣΙΛΙΑΣ ΤΩΝ ΚΛΩΝΩΝ
Άνθρωποι κατά παραγγελία.
Μητέρες που γεννούν τον εαυτό τους.
Μωρά που συλλαμβάνονται μόνο και μόνο για μεταμόσχευση οργάνων.
Ακολουθήστε με στον τρομακτικό κόσμο της κλωνοποίησης.
ΑΜΠΟΥ ΝΤΑΜΠΙ ΗΝΩΜΕΝΑ ΑΡΑΒΙΚΑ ΕΜΙΡΑΤΑ
Την καρδιά μου γεμίζει θλίψη
Στάλα στάλα
Το πρωί ανεβαίνω τον λόφο…
Καθημερινά εδώ στην έρημο
ακούω τέτοια μουσική
και δίνει νόημα
στην πορεία της ζωής μου.
Ο αποπνικτικός καύσωνας του μεσημεριού
Δοκιμάζει τις αντοχές μου
Τώρα φεύγω
Θα πάω στην άγονη ερημιά
Αφήνοντας πίσω τη θλίψη μου
Τώρα φεύγω
Πιθανόν στα μάτια των άλλων,
η ιστορία της Κορέας
κι αυτά που έκανα…
στο παρελθόν
να είναι πηγή και πόνου και δόξας.
Αλλά όλα αυτά δεν διαγράφονται.
Εγώ τα έκανα.
ΚΕΝΤΡΟ ΕΡΕΥΝΑΣ ΒΙΟΤΕΧΝΟΛΟΓΙΑΣ ΗΝΩΜΕΝΑ ΑΡΑΒΙΚΑ ΕΜΙΡΑΤΑ
Αυτή είναι η αίθουσα υποδοχής στο κεντρικό κτήριο.
Τα πορτρέτα που βλέπετε
είναι οι πιο σημαντικοί ηγέτες των ΗΑΕ.
Ο σεΐχης Ζαΐντ,
ο τωρινός πρόεδρος, σεΐχης Χαλίφα,
ο διάδοχος του θρόνου, σεΐχης Μοχάμεντ,
και το αφεντικό μας, ο σεΐχης Μανσούρ.
Καλώς ορίσατε!
Χαίρετε!
Τι κάνετε;
Καλά, εσύ;
-Όλα καλά; -Ευχαριστώ για την πρόσκληση.
-Ευχαριστώ που ήρθατε. -Τι κάνεις;
-Καλά. -Ευχαριστώ πολύ.
Υπάρχουν πολλοί τρόποι
να με περιγράψει κανείς.
Κάποτε ήμουν ο καλύτερος καθηγητής
στο Εθνικό Πανεπιστήμιο της Σεούλ.
Αλλά κάποια στιγμή αργότερα
θα με αντιμετώπιζαν σαν κάποιον
που τους ντρόπιασε.
Είμαι σίγουρος πως και σ' αυτήν τη χώρα
τα γνωρίζουν όλα.
Όμως, είναι διατεθειμένοι να με στηρίξουν.
Όταν παίρνουμε ένα κύτταρο απ' την καμήλα…
Άρα στην αρχή παίρνετε μόνο απ' την επιδερμίδα.
-Ναι, κυρίως… -Άρα…
Όχι αποκλειστικά, αλλά η επιδερμίδα είναι το καλύτερο σημείο.
Φοβερή σκηνή, έτσι δεν είναι;
Ένας τρελός
και τρεις θεατές που έχουν πλήρως τα λογικά τους.
Καταρχάς πρέπει να καταλάβουμε τι σημαίνει κλωνοποίηση.
Παίρνεις ένα ωάριο
και παίρνεις τον πυρήνα του.
Έπειτα παίρνεις ένα κύτταρο του οργανισμού που θες να κλωνοποιήσεις.
Απ' την επιδερμίδα, το συκώτι, απ' οπουδήποτε.
Παίρνεις τον πυρήνα του κυττάρου
και τον τοποθετείς στο ωάριο.
Και πλέον έχεις ένα ωάριο που είναι σαν γονιμοποιημένο,
επειδή τα κύτταρά μας έχουν όλο το απαραίτητο DNA για την ύπαρξή μας.
Το ερώτημα είναι "Μπορεί το ωάριο να αναπαραχθεί;"
Όταν χρησιμοποιούμε ηλεκτρισμό, όπως στο Φρανκενστάιν,
με λίγο ρεύμα
θα διασπαστεί
και θα γίνει οργανισμός.
Αυτό είναι με απλά λόγια η κλωνοποίηση.
Ζωντανεύει.
Ζωντανεύει!
Ζωντάνεψε!
ΠΡΟΕΔΡΙΚΟ ΑΓΡΟΚΤΗΜΑ ΗΝΩΜΕΝΑ ΑΡΑΒΙΚΑ ΕΜΙΡΑΤΑ
Αναμένεται να γεννήσει σήμερα.
-Τη νύχτα. -Τη νύχτα;
Πρώτα ο Αλλάχ.
Αυτήν τη στιγμή εδώ υπάρχουν
έξι κλωνοποιημένες νεογέννητες καμήλες.
Ανάμεσά τους,
η μαύρη είναι για τα καλλιστεία.
Μετά έχουμε την καμήλα που γεννήθηκε χθες
κι εκείνη εκεί τη λευκή που είναι για αγώνες ταχύτητας.
Και ίσως κάποια στιγμή απόψε
γεννηθεί και τρίτη καμήλα που προορίζεται για αγώνες.
Θα γεννηθεί το μικρό.
Κάποιοι επικριτές της κλωνοποίησης
ισχυρίζονται πως πηγαίνει κόντρα στον Θεό ή τη δημιουργία
και πως στην ουσία προσπαθείς να το παίξεις θεός.
Δεν κάνει αυτό η κλωνοποίηση.
Η κλωνοποίηση είναι αντιγραφή γενετικού υλικού.
Υπάρχουν πολλές ευφάνταστες ιστορίες σχετικά με την κλωνοποίηση
Η ιστορία έχει ήδη διαψεύσει τέτοιες ιστορίες επιστημονικής φαντασίας.
Πέρασαν ήδη δεκαετίες.
Στον πλανήτη που ζούμε,
γεννήθηκε ποτέ κάποιος Φρανκενστάιν;
Όχι ακόμα.
Όποτε βλέπω ένα τέτοιο πλάσμα,
νιώθω το μεγαλείο της επιστήμης και της τεχνολογίας.
Με πιάνει δέος μπροστά στη συνεισφορά τους στην ανθρωπότητα,
αλλά και τεράστια περηφάνια.
Έτσι αισθάνομαι.
Ένα έμβρυο, λοιπόν; Όχι δύο.
Μόνο ένα.
Ονομάζομαι Άλεξ Τίνσον.
Είμαι Αυστραλός κτηνίατρος. Στο ξεκίνημά μου ήθελα
να δουλέψω σε ζωολογικό κήπο, αλλά τελικά εξειδικεύτηκα στις καμήλες.
Δούλευα σ' ένα από αυτά τα κλασικά μέρη όπου γίνονται σαφάρι για λιοντάρια.
Το σαφάρι με αφρικανικά λιοντάρια…
Ίσως ακουστεί απίστευτο, αλλά είχαμε κάποια τρομακτικά περιστατικά,
λιοντάρια και τίγρεις που έφαγαν ανθρώπους.
Είναι τρομερό, αλλά κανείς δεν νοιάζεται!
Παραλίγο να με φάνε κι εμένα κάποιες φορές.
Και στο τέλος έκλεισε το πάρκο.
Αρχίζω. Ένα έμβρυο.
Εκείνη την εποχή, αν ήσουν κτηνίατρος για καναδυό χρόνια,
άνοιγες κάπου ιατρείο κι έλεγες
"Είμαι κτηνίατρος, άνοιξα και σας περιμένω".
Σήμερα υπάρχουν πολλοί περισσότεροι κανονισμοί.
Ήρθα στη Μέση Ανατολή για δύο χρόνια
και 35 χρόνια μετά είμαι ακόμα εδώ.
Η κόρη μου παντρεύτηκε έναν ντόπιο που έχει πολλούς συγγενείς
που έχουν αγωνιστικές καμήλες κι έτσι αναλαμβάνω τη φροντίδα τους.
Αλλά μπορώ να πω πως απ' την πρώτη στιγμή
ενδιαφερόμουν για τον τομέα της ζωικής αναπαραγωγής.
Είχαμε μια καμήλα που λεγόταν Μάμπρουκαν.
Αρσενική για τα καλλιστεία.
Ήταν μεγάλη και μαύρη.
Συχνά γελάνε όταν μιλάω για καλλιστεία.
Πώς γίνονται για σκύλους;
Πώς βγαίνει νικητής στο Crufts;
Είναι το ίδιο πράγμα.
Υπάρχει επιτροπή.
Κρίνουν με βάση το ύψος, το χρώμα, την άνεση, τη στάση,
το περπάτημα.
Ο Μάμπρουκαν ήταν η πιο μεγάλη,
υπέροχη και ακριβή καμήλα που είχαμε ποτέ.
Ήταν η πρώτη καμήλα που πήρε δέκα στα δέκα στην ομορφιά.
Δεν είχε ξαναγίνει.
Ήταν μεγάλη σαν δεινόσαυρος. Στεκόμουν δίπλα της να πάρω αίμα.
Είχε τεράστιο κεφάλι.
Ήταν σαν να έπαιρνα αίμα από τυραννόσαυρο.
Ήταν πανέμορφη, αλλά και πολύ επικίνδυνη,
επειδή ήταν απίστευτα μεγάλη και δυνατή.
Τα δόντια της ήταν σαν δόντια λιονταριού.
Ήταν λιγάκι κακοδιάθετη.
Η φροντίδα της ήταν σκέτος εφιάλτης
λόγω του μεγέθους
και της αξίας της.
Άξιζε πέντε εκατομμύρια δολάρια όταν αγοράστηκε.
Μία απ' τις άρχουσες οικογένειες άλλης χώρας
έδινε πάνω από 20 εκατ. δολάρια για να την αποκτήσει.
Και ο Υψηλότατος αρνήθηκε. Είπε "Δεν είναι προς πώληση".
Θέλαμε πρώτα να τεκνοποιήσει.
Και μας δυσκόλεψε πάρα πολύ.
Του φέρναμε τις ωραιότερες καμήλες.
Αλλά μάταια, του άρεσαν οι πατσαβούρες.
Όσες δεν ήταν… Δεν ξέρω, έμοιαζε μάταιο.
Τέλος πάντων, κάποτε ήμουν με μια παρέα στη Ρώμη
και ήμασταν σ' ένα εστιατόριο.
Και χτυπάει το τηλέφωνο.
Κι ακούω απ' την άλλη γραμμή "Πέθανε ο Μάμπρουκαν".
Κι εγώ
κάθομαι χωρίς να μιλάω.
Ξαφνικά πετάγομαι και λέω
"Κόψτε τους όρχεις του!
Πάρτε επιδερμίδα και βάλτε τη στο ψυγείο!
Επιστρέφω απόψε".
Και ξεχάστηκε για δέκα χρόνια.
ΛΙΜΝΗ ΚΟΜΟ ΙΤΑΛΙΑ
Κάποιοι λένε πως η κλωνοποίηση αφορά μόνο τους πλούσιους.
Σίγουρα είναι ακριβή.
Αλλά με τα τελευταία μου λεφτά
θα κλωνοποιήσω τον σκύλο μου.
Ο Τσίλο είναι γαλλικό μπουλντόγκ.
Έχουν ιδιαίτερο σχήμα προσώπου, μοιάζει με το ανθρώπινο.
Τον ονόμασα Τσίλο απ' τη λέξη "τσιλάκ".
Σημαίνει "αστέρι" στα ουγγρικά.
Ήταν το αστέρι της ζωής μου, γι' αυτό τον έβγαλα Τσίλο.
Είμαστε πολύ δεμένοι, κάνουμε πολλά πράγματα μαζί.
Ήταν μέλος της οικογένειας.
Καμιά φορά με έβαζε για ύπνο.
Αν έβλεπα τηλεόραση αργά τη νύχτα
και πίστευε πως πέρασε η ώρα κι έπρεπε να κοιμηθώ,
ερχόταν να με πάει στο κρεβάτι.
Γι' αυτό τον νιώθω σαν μεγάλο αδερφό.
Με στηρίζει και με κάνει να γελάω.
Το γέλιο είναι το πιο σημαντικό δώρο που μου έκανε.
Όταν έφευγα, έκλαιγε.
Άλλαζε η διάθεσή του.
Όσο περισσότερο έλειπα,
τόσο άρχισε να αγχώνεται και να θλίβεται.
Και όταν βρήκα το λέμφωμα στον λαιμό του,
ήξερα πως ήταν σοβαρό.
Καταλάβαινες πως ήταν σε άσχημη κατάσταση.
Υπέφερε πολύ.
Γνώριζα για την κλωνοποίηση.
Σκέφτηκα πως ήθελα να κλωνοποιήσω τον Τσίλο.
Θα ήταν καταπληκτικό.
Άρχισα έρευνα
να δω με ποιον να επικοινωνήσω, ποιοι έκαναν τι.
Υπάρχουν εταιρείες που κάνουν κάποια απ' τα βήματα,
αλλά όχι όλη τη διαδικασία.
Και οι Αμερικανοί ήταν αρκετά χαλαροί.
Έλεγαν "Κάνουμε κλωνοποίηση, έχουμε καλά ποσοστά επιτυχίας".
Αλλά όταν διάβασα για τον δρα Χουάνγκ,
βρήκα πως διέθετε τεράστια εμπειρία
και ήταν πρωτοπόρος στον τομέα.
Να το κλωνοποιημένο μοσχαράκι,
γνωστό και ως "σούπερ αγελάδα".
Το κλωνοποιημένο μοσχαράκι μουγκάνιζε δυνατά απ' όταν γεννήθηκε.
Μετά από οκταετή έρευνα,
ο δρ Χουάνγκ κλωνοποίησε αγελάδα
χρησιμοποιώντας τεχνικές μεταφοράς κυτταρικών πυρήνων
στο εργαστήριό του στο Εθνικό Πανεπιστήμιο της Σεούλ.
Όταν θα μπορεί να εφαρμοστεί σε φάρμες ζώων στην Κορέα,
θα εξοικονομούνται τεράστια ποσά από εισαγωγές, ύψους 700 δις γουόν,
γεννώντας έτσι κέρδη αξίας 1.500 δις γουόν ετησίως.
Εκείνη την εποχή δεν τον ήξερε ο κόσμος.
Ήταν ένας απλός καθηγητής στο Εθνικό Πανεπιστήμιο της Σεούλ.
Τα μοσχάρια ήταν ακριβά κι έτσι έγινε πάταγος
όταν ο Χουάνγκ Γου-σοκ κλωνοποίησε αγελάδα.
Μάλιστα μέχρι και ο πρόεδρος της χώρας
κανόνισε συνάντηση με τον Χουάνγκ Γου-σοκ.
Πίστεψαν όλοι πως τα κατάφερε ως καθηγητής του Πανεπιστημίου της Σεούλ.
Αλλά στην πραγματικότητα,
αυτό δεν είναι κάτι που θα κατάφερνε ούτε ο μέσος άνθρωπος
ούτε ο μέσος επιστήμονας.
Οι αριθμοί ανέφεραν πως κλωνοποίησε εκατοντάδες αγελάδες κι άλλα ζώα.
Ήθελε να κλωνοποιήσει κορεατική τίγρη.
Η κορεατική τίγρη είναι εξαιρετικά συμβολική.
Το περιέγραφε ως έναν τρόπο σύσφιξης των σχέσεων της Βόρειας
και της Νότιας Κορέας βάσει της κοινής τους κληρονομιάς.
Το είδος ήταν υπό εξαφάνιση κι εκείνος ήθελε να το κλωνοποιήσει.
Θεωρούνταν πως θα ήταν ένα απίστευτο επιστημονικό επίτευγμα,
αν η τεχνολογία της Νότιας Κορέας κλωνοποιούσε την κορεατική τίγρη,
που ήταν δώρο του Βορρά.
Ο Χουάνγκ άδραξε την ευκαιρία.
Η κλωνοποίηση της κορεατικής τίγρης
-είναι περίπλοκη τεχνολογικά. -Ναι.
Μπορεί να κλωνοποιηθεί επιτυχώς μια τίγρη;
Ναι, ελπίζω να έχω κλωνοποιήσει τίγρη μέχρι το 2000.
Μάλιστα.
Μ' αυτόν τον ισχυρισμό
μπορούσε να συγκεντρώσει κεφάλαια για έρευνα και την προσοχή του κόσμου.
Εκείνα τα χρόνια
δεν υπήρχαν κορεατικές τίγρεις στη Νότια Κορέα.
Δεν καταφέραμε να τις εκτρέψουμε.
Αλλά ο Ζωολογικός Κήπος της Πιονγιάνγκ έστειλε κορεατικές τίγρεις στον Νότο,
μια αρσενική και μια θηλυκή,
μέσω ενός προγράμματος ανταλλαγής ζώων
και κατάφεραν να επιβιώσουν.
Αρχικά
τα πιο εύκολα ωάρια να εξαχθούν είναι αυτά των γουρουνιών.
Εύκολα τα χρησιμοποιείς ως υποκατάστατα.
Έτσι, επιχειρήσαμε να βάλουμε
τα κύτταρα που πήραμε απ' την τίγρη σε ωάρια γουρουνιού.
Σ' ένα επόμενο στάδιο
χρησιμοποιήσαμε ωάρια αγελάδας.
Όταν επιβεβαιώσαμε πως το αρχικό στάδιο
ήταν δυνατό με ωάρια γουρουνιού και αγελάδας,
περάσαμε στις οικόσιτες γάτες.
Εκείνο το διάστημα
είχαμε ως παρένθετες μητέρες και τίγρεις και λιοντάρια.
Ένα λιοντάρι έκανε κήλη.
Δεν μπόρεσε να αναρρώσει μετά την εμφύτευση,
βγήκε το έντερό του και τελικά απεβίωσε.
Τότε σταματήσαμε το πείραμα.
Έτσι λειτουργεί η επιστήμη.
Κάποιοι ίσως το θεωρούν ριψοκίνδυνο,
αλλά στην επιστήμη δεν αποκλείεις κάτι επειδή είναι ριψοκίνδυνο.
Μέσα απ' τη διαδικασία
αποκτάμε επιστημονικά στοιχεία.
Τίποτα δεν χάνεται.
Επιστήμονες απ' τη Νότια Κορέα κατάφεραν πρώτη φορά
να κλωνοποιήσουν σκύλο.
Ένα αφγανικό κυνηγόσκυλο που σήμερα είναι 101 ημερών.
Τα επιτεύγματα της ομάδας του δρα Χουάνγκ στους σκύλους
θεωρούνται κορυφαία στην κλωνοποίηση ζώων.
Ο Σνάπι είναι το πρώτο κλωνοποιημένο σκυλί στον κόσμο.
Το όνομά του προήλθε απ' τα αρχικά
του Εθνικού Πανεπιστημίου της Σεούλ και τη λέξη "κουτάβι".
Οι ερευνητές λένε πως είναι υγιής και φυσιολογικός.
Αμερικανοί ερευνητές προσπαθούσαν για μεγάλο διάστημα
να κλωνοποιήσουν ένα κουτάβι που λεγόταν Μίσι,
αλλά δεν τα κατάφεραν.
Τα εκτρέφαμε τόσο πολύ,
που το γενετικό τους υλικό κατέληγε αρκετά εύθραυστο.
Αυτό δυσχεραίνει την κλωνοποίηση.
Ήταν ένας ταλαντούχος επιστήμονας.
Η επιστημονική κοινότητα δεν εξεπλάγη που τα κατάφερε.
Ο κόσμος ξαφνιάστηκε, επειδή δεν ήξερε ποιος θα το έκανε πρώτος.
Ήταν αγώνας δρόμου.
Το μήνυμα που έστειλε
η επιτυχία αυτή σε άλλους που εργάζονταν στο πεδίο της κλωνοποίησης
ήταν πολύ σημαντικό.
Το γεγονός πως καταφέραμε να κλωνοποιήσουμε σκύλους σήμαινε
πως με τις κατάλληλες συνθήκες και την ευκαιρία,
θα μπορούσαν να κλωνοποιηθούν σχεδόν όλα τα ζώα.
Ο δρ Χουάνγκ έπαιρνε πολλές χρηματοδοτήσεις.
Είχε εντυπωσιακά μηχανήματα
και συσκευές μικροχειρισμού για τα ωάρια.
Είχε τεχνικούς που ισχυρίζονταν ότι ήταν ειδικά εκπαιδευμένοι
και είχαν χέρια "ακρίβειας τσόπστικ".
Περίπου 30 ερευνητές εργάζονται στην ομάδα του δρα Χουάνγκ
απ' τις 7:00 το πρωί ως τις 11:00 το βράδυ.
Στην "τεχνική τσόπστικ" τρυπάς ένα ωάριο
κι εξάγεις τον πυρήνα σε χρόνο ρεκόρ.
Βιολογικοί μηχανικοί ανά τον κόσμο μένουν άφωνοι απ' αυτήν την τεχνική.
Σε άλλες χώρες οι άνθρωποι έχουν πιο αργά χέρια.
Αν εμείς κάνουμε για παράδειγμα 100 την ώρα,
εκείνοι θα έκαναν πολύ λιγότερα.
Μια μέρα
με πήραν απ' τα ΗΑΕ
απ' την κυβέρνηση και μου είπαν πως υπήρχε μια καμήλα σύμβολο,
που λεγόταν Μάμπρουκαν, και η οποία πέθανε ξαφνικά
πριν δέκα χρόνια.
Με ρώτησαν
αν θα ήταν δυνατό να κλωνοποιηθεί
και τους είπα
πως η πιθανότητα ήταν κάτω από ένα τοις εκατό.
Μια μέρα μας κάλεσαν στην αίθουσα συσκέψεων.
Και μπήκε ο δρ Χουάνγκ με την ομάδα του.
Για να είμαι ειλικρινής,
πίστευα πως όντως θα τον κλωνοποιούσαμε; Όχι.
Πίστευα πως θα παίρναμε το σπέρμα του
και θα το βάζαμε σε ωάριο για να έχουμε απόγονο.
Τελικά,
έντεκα χρόνια μετά τον θάνατό του,
γεννήθηκαν 11 κλώνοι του Μάμπρουκαν.
Σήμερα ζουν στα ΗΑΕ όπου λαμβάνουν μεγάλη φροντίδα.
Όταν σταματάει η εγκεφαλική και η καρδιακή λειτουργία,
αυτό εκλαμβάνεται
ως το πρώτο στάδιο του θανάτου.
Εμείς σκεφτόμαστε αλλιώς.
Δεν βλέπουμε ως νεκρό έναν οργανισμό
όσο τα κύτταρά του
μπορούν ακόμα να καλλιεργηθούν
ως κυτταρική σειρά.
Εφόσον αυτή η διαδικασία είναι μέρος της δουλειάς μας,
ακόμα κι ένα κύτταρο το θεωρούμε ζωή.
Την πρώτη φορά
που στεκόμουν και κρατούσα το ζώο
σκέφτηκα "Ήταν νεκρό για δέκα χρόνια".
Το φρόντιζα πριν από χρόνια και τώρα είναι ξανά εδώ.
Και δεν μπορώ να περιγράψω το συναίσθημα.
Νιώθεις λίγο σαν θεός;
Δυστυχώς, ναι.
Και ξαφνικά σκέφτεσαι
"Θεέ μου, τι κάναμε; Απίστευτο δεν είναι;"
Και μετά σκέφτεσαι "Θεέ μου, τι κάναμε;"
ΒΟΥΔΑΠΕΣΤΗ ΟΥΓΓΑΡΙΑ
Την τελευταία του μέρα ο Τσίλο ήταν σ' αυτό το δωμάτιο.
Επέστρεψε απ' τον κτηνίατρο.
Κοιμόταν στην αγκαλιά μου και ήξερε πως θα πεθάνει.
Γι' αυτό και έτρεμε λίγο. Ήθελε να είναι μαζί μας.
Σ' αυτήν τη φάση ήμασταν…
Εδώ πέθανε.
Εδώ.
Ναι.
Εδώ ήλπιζε ακόμα.
Έβλεπες στα μάτια του πως ήθελε να ζήσει.
Αλλά την τελευταία μέρα δεν άντεχε άλλο.
Πάθαμε σοκ, ο Τσίλο πέθανε μετά από 12 χρόνια.
Επειδή, ξέρετε, το σοκ είναι…
Γι' αυτό ήταν μεγάλο.
Δεν είχε γεράσει.
Ήταν παιχνιδιάρης, ήταν πάντα νέος και δυνατός.
Ήταν σε καλή κατάσταση, σε πάρα πολύ καλή κατάσταση.
Αν και τα γαλλικά μπουλντόγκ ζουν μόλις 12 χρόνια,
αν δεν είχε τη λευχαιμία, θα ζούσε 20.
Γι' αυτό σοκαριστήκαμε που συνέβη.
Απ' τη μία μέρα στην άλλη, όλα πήγαν κατά διαόλου.
Προσπάθησα να διοχετεύσω τη θλίψη της απώλειας
στη χαρά της αναδημιουργίας του.
Για να είμαι ειλικρινής, πολλές φορές η κλωνοποίηση
αρχίζει λόγω πένθους κατά κάποιον τρόπο.
Αγόρασα ένα σετ εργαλείων κλωνοποίησης.
Πώς να πάρεις δείγμα, πώς να το αποθηκεύσεις…
Πήραμε δείγμα από το αυτί.
Από το αυτί είναι πιο εύκολο να αναπτυχθούν αργότερα ινοβλάστες.
Το στείλαμε στην Αγγλία. Εκεί φυλάσσουν κύτταρα ζώων.
Απ' την Αγγλία πήγε στην Κορέα.
Επειδή ήταν το διάστημα που έλειπε απ' την Κορέα στο Άμπου Ντάμπι.
"Δεν μπορούμε να εγγυηθούμε πως θα πετύχει,
αλλά στείλτε γρήγορα τον ιστό".
Ο δρ Χουάνγκ ήταν πολύ καλός.
Όταν ανέπτυξε κάποια κύτταρα,
έβγαλε φωτογραφίες και μου τις έστειλε.
Το είχε αναθέσει σε δύο ομάδες.
Η κλωνοποίηση σκύλων είναι δύσκολη
κι έτσι κάνουν πολλούς.
Κλωνοποίησα τον Τσίλο επειδή ήθελα να ξαναγυρίσει.
Όχι απλώς ένα σκυλί που να θέλει θάλασσα ή να παίζει ποδόσφαιρο.
Ήθελα να γυρίσει ο Τσίλο.
Το πρόβλημα με την κλωνοποίηση είναι ότι αποτυγχάνεις πολλές φορές.
Γι' αυτό, κάνουν πολλαπλές δοκιμές
κι έτσι μπορεί να καταλήξεις με πέντε, τέσσερα ή τρία σκυλιά.
Εμείς βρεθήκαμε να έχουμε δύο κλώνους του Τσίλο.
Ο πρώτος κλώνος γεννήθηκε τον Νοέμβριο
και σκέφτηκα "Έχω κλωνοποιημένο σκύλο!
Τέλεια!"
Και μετά με πήρε ο βοηθός του δρα Χουάνγκ
"Έχουμε κι άλλον Τσίλο".
Ο πρώτος αδερφός πέθανε λίγο αργότερα
λόγω δυσμορφίας.
Λιμοκτόνησε. Δεν μπορούσαμε να κάνουμε κάτι.
Αλλά μπορώ να δηλώσω
πως ο δεύτερος Τσίλο είναι σήμερα ενάμισι έτους
και είναι ένα χαρούμενο σκυλί.
Και γι' αυτό ξέρω πως έκανα το σωστό.
Η τεχνολογία κλωνοποίησης
δεν αντιγράφει κάτι 100 τοις εκατό.
Είναι μια αντιγραφή του πρωτότυπου DNA και γενετικού υλικού,
όχι αντιγραφή του φαινότυπου.
Μπορεί να υπάρξουν διαφορές.
Το λέμε στον κόσμο.
Δεν ξέραμε τι να κάνουμε το σώμα του Τσίλο.
Δεν ξέραμε αν έπρεπε να τον θάψουμε ή…
Τι θα τον κάναμε;
Κάποιοι ταριχεύουν τα ζώα τους.
Έτσι, τον βάλαμε στο ψυγείο.
ΜΗΝ ΑΝΟΙΓΕΤΕ
Θέλαμε να βρούμε ένα μέρος γι' αυτόν.
Δεν θέλαμε να θαφτεί σε νεκροταφείο στην Ουγγαρία.
Θέλαμε να τον έχουμε κοντά.
Να βρούμε ένα μέρος που θα ήταν ευτυχισμένος
και που θα νιώθαμε κοντά του.
Και το βρήκαμε.
Έναν κήπο όπου πηγαίνουμε
και τον τιμάμε και θα είναι δικός του.
Νομίζω πως έχουμε κλωνοποιήσει
κατά προσέγγιση
πάνω από 1.600 σκυλιά.
Κλωνοποιήσαμε επίσης αγελάδες, γουρούνια, λύκους,
κογιότ, γάτες και άλογα.
Όταν κλωνοποιήθηκε η Ντόλι, το πρόβατο,
δεν υπήρχαν νόμοι που να το απαγορεύουν.
Ακόμα δεν υπάρχουν για τα ζώα.
Αλλά η πλειοψηφία των Αμερικανών είπε πως η κλωνοποίηση ζώων ήταν κάτι κακό.
Και χρειάστηκαν οκτώ με δέκα μήνες ή κι ένας χρόνος
για να πουν οι επιστήμονες και τα μέσα
"Δεν καταλαβαίνετε τι σημαίνει κλωνοποίηση.
Να τι είναι". Και σταδιακά ο αριθμός άρχισε ν' αλλάζει
μέχρι που οι Αμερικανοί είπαν
"Εντάξει, η κλωνοποίηση προβάτων δεν είναι κάτι τρομερό".
Αλλά η κλωνοποίηση πρωτευόντων ή ανθρώπων
είναι τελείως άλλο ζήτημα.
Εξελίξεις στην κλωνοποίηση ανθρώπων.
Περνάμε στην ανταποκρίτριά μας, Σούζαν Ντένσερ.
Επιστήμονες κλωνοποίησαν στο παρελθόν μικρό αριθμό ανθρώπινων εμβρύων
που έζησαν για λίγο διάστημα.
Αντιθέτως,
οι Νοτιοκορεάτες που ανακοίνωσαν το έργο τους στο περιοδικό Science,
απ' ό,τι φαίνεται, ξεπέρασαν κατά πολύ
πρωτύτερες προσπάθειες στον τομέα κλωνοποίησης ανθρώπων.
Ήταν συνταρακτικό,
επειδή ήταν το πρώτο βήμα στον τομέα της αναγεννητικής ιατρικής
όπου θα μπορούσαμε να χρησιμοποιήσουμε αυτά τα κύτταρα
για θεραπευτικούς σκοπούς.
Οι ερευνητές αρχικά πήραν μια ομάδα 16 γυναικών
που είχαν κάνει ορμονική θεραπεία
για να παραγάγουν μεγάλο αριθμό κυττάρων ωαρίων.
Έπειτα οι επιστήμονες χρησιμοποίησαν καινοτόμες μεθόδους
για να αφαιρέσουν τον πυρήνα από κάθε ωάριο.
Στη συνέχεια πήραν σωματικά κύτταρα
απ' την ίδια γυναίκα που είχε δωρίσει κύτταρα ωαρίου.
Τα σωματικά κύτταρα έχουν δύο σειρές χρωμοσωμάτων,
το γενετικό υλικό που απαιτείται για τη δημιουργία ενός ανθρώπου.
Οι επιστήμονες αφαιρούν τους πυρήνες απ' τα σωματικά κύτταρα
και τους τοποθετούν στα κύτταρα του ωαρίου.
Έτσι κλωνοποιήθηκαν 66 ωάρια,
έμβρυα δηλαδή,
με γενετικό υλικό ίδιο με αυτό των γυναικών.
Υπήρξε τεράστιο ενδιαφέρον
απ' την πλευρά της αναγεννητικής ιατρικής.
Αν μπορείς να βάλεις ένα κύτταρο σε άλλα κύτταρα του οργανισμού,
θα μπορούσαμε να κάνουμε συκώτια;
Νέα όργανα;
Να αναγεννήσουμε νευρικά κύτταρα που έχουν βλάβες;
Υπήρξε τεράστιο θεραπευτικό ενδιαφέρον.
Μερικοί διακεκριμένοι επιστήμονες μιλούσαν για το θέμα
σαν να πρόκειται για ανταλλακτικά αυτοκινήτου.
Τα εμβρυϊκά βλαστοκύτταρα είναι η κυτταρική ομάδα
απ' την οποία αναπτύσσονται σχεδόν όλα τα κύτταρα και οι ιστοί.
Νοτιοκορεάτες ερευνητές πήραν πρωτογενή κύτταρα από έμβρυα,
καταστρέφοντας τα έμβρυα.
Έπειτα ανέπτυξαν κυτταρικές αποικίες με γενετικά πανομοιότυπα βλαστοκύτταρα.
Αναγνωρίζεις πως η πιο σημαντική αμερικανική συνεισφορά
στο έργο σου στη Σεούλ είναι η Coca Cola.
Ο Γου-σοκ τρέφεται με καφεΐνη και ζάχαρη.
Ήταν το βιολογικό όνειρο.
Ο δρ Χουάνγκ έγινε επιστήμονας παγκόσμιας φήμης.
Τον αντιμετώπιζαν ως επιστημονικό σούπερ σταρ
στη Νότια Κορέα.
Κάποια στιγμή θα μπορώ να μοιραστώ τις λεπτομέρειες.
Μιλάμε για φήμη.
Χρήματα.
Τη θέση σου στο επιστημονικό πάνθεο για πάντα.
Τα σχολικά βιβλία θα σε αναφέρουν εκατό χρόνια από τώρα.
Είναι πραγματικά εντυπωσιακό
τι φοβερά επιστημονικά άλματα έγιναν
και τι συνεπάγονται για τον τομέα της ιατρικής.
Τα επιτεύγματά του ήταν εκπληκτικά,
αλλά ο κόσμος εντυπωσιάστηκε περισσότερο, όχι απ' τις επιστημονικές του ικανότητες,
αλλά απ' την ικανότητά του να βρίσκει ωάρια.
Τα ωάρια είναι απαραίτητα για τα κλωνοποιημένα κύτταρα.
Χρειάζεσαι ωάρια για να τα αναπτύξεις.
Δεν βρίσκεις εύκολα ανθρώπινα ωάρια.
Κατά την εμμηνόρροια μια ωοθήκη απελευθερώνει ένα ωάριο.
Μετά την ωορρηξία το ωάριο μπαίνει στις σάλπιγγες.
Οι πιθανότητες εγκυμοσύνης για μια γυναίκα αυξάνονται, αν κάνει σεξ λίγες μέρες πριν,
κατά τη διάρκεια ή αμέσως μετά την ωορρηξία.
Ο δρ Χουάνγκ ισχυρίστηκε πως χρησιμοποίησε 242 ωάρια.
Αυτό σημαίνει πως ζήτησε απ' τις γυναίκες
να πάρουν φάρμακα για να διεγείρουν τις ωοθήκες
κι έπειτα με μία σύριγγα
έκανε αναρρόφηση ένα τη φορά για να το χρησιμοποιήσει στην έρευνα.
Κάτι που συχνά αποκρύπτει η επιστημονική γλώσσα είναι
το βάρος που συνεπάγεται για τα γυναικεία σώματα
η βιολογική διαδικασία παραγωγής ωαρίων
και η βιοϊατρική πραγματικότητα των συνεχών κύκλων
υπερδιέγερσης ωοθηκών και ωοληψίας.
Υπάρχουν άλλοι κανόνες σε κάθε χώρα
σχετικά με την ωοληψία.
Αλλά σε κάθε περίπτωση ένα πράγμα είναι απαραίτητο,
κι αυτό είναι η συναίνεση της γυναίκας.
Ισχυρίστηκε ότι είχε 16 γυναίκες που έδωσαν 242 ωάρια.
Και ισχυρίστηκε πως ήταν όλες εθελόντριες
και το έκαναν από καλοσύνη
επειδή πίστευαν στην έρευνά του.
Σκεφτόμασταν "Είναι φοβερό που κατάφερε κάτι τέτοιο".
Όταν πήγα στο γραφείο του, τον ρώτησα
"Πού βρήκες τόσα ωάρια; Από πού προήλθαν;"
Θα ήθελα να ευχαριστήσω
απ' τα βάθη της καρδιάς μου τις γυναίκες εκείνες
που έδωσαν πρόθυμα τα ωάριά τους για την έρευνα.
Δούλευα στο Nature,
ένα γνωστό, διεθνές επιστημονικό περιοδικό ως ανταποκριτής
στις ασιατικές χώρες του Ειρηνικού.
Προσπαθούσα να βρω περισσότερα στοιχεία
για τη βιοϊατρική και την έρευνα βλαστοκυττάρων στην Κορέα
και πραγματικά δεν περίμενα ν' ανακαλύψω κάτι.
Δεν πίστευα πως είχε κάνει κάτι τρομερά κακό.
Απλώς κάτι σ' αυτόν με παραξένευε.
Δεν μου έδινε ολοκληρωμένες απαντήσεις
και φαινόταν αμήχανος όταν έκανα παρόμοιες ερωτήσεις.
Αποφάσισα να μιλήσω με όσους υπέγραφαν το άρθρο.
Δεκαπέντε άτομα. Ο πρώτος συγγραφέας
συνήθως έχει κάνει όλη τη δουλειά.
Ο τελευταίος είναι ο καθηγητής που σχεδίασε το πείραμα.
Άρχισα να τηλεφωνώ σε όλους ελπίζοντας να βρω
ένα άτομο που θα έλεγε
"Ναι, εγώ είχα αναλάβει τη διαδικασία. Έγινε ως εξής".
Πολλοί μου είπαν να μιλήσω με τον δρα Χουάνγκ.
"Δεν θέλω να μιλήσω".
Και τελικά πέτυχα στο τηλέφωνο μια γυναίκα
που είπε
"Δεν μπορώ να σας μιλήσω γενικά για τη διαδικασία δωρεάς ωαρίων.
Μπορώ να σας πω για την περίπτωσή μου".
Κοντοστάθηκα για λίγο.
"Δηλαδή δωρίσατε τα ωάριά σας για το πείραμα;"
Κι απάντησε "Ναι, τα δώρισα".
Και τότε συνειδητοποίησα πως εδώ είχαμε κάτι σοβαρό.
Έτσι τη ρώτησα για όλα τα βήματα
που έκανε, πού το έκανε, γιατί το έκανε.
Είπε πως είχε ήδη παιδιά
και δεν ανησυχούσε αν μετά δεν μπορούσε να τεκνοποιήσει.
Είπε "Πολύς κόσμος στην Κορέα υποφέρει από παθήσεις του νωτιαίου μυελού.
Θέλω να βοηθήσω όπως μπορώ".
Είπε πως ο δρ Χουάνγκ θα έσωζε ανθρώπους
και ήθελε να συμμετέχει κι αυτή.
Εκείνη την εποχή
είχαμε πολλές ερευνήτριες στο εργαστήριο.
Και όλες οι ερευνήτριες
κλήθηκαν στο γραφείο του δρα Χουάνγκ.
Τους έδειξε τα χαρτιά, τους εξήγησε το περιεχόμενο
και τους ζήτησε να υπογράψουν.
Οι περισσότερες υπέγραψαν τα χαρτιά
και ο Χουάνγκ τα μάζεψε.
Πιστεύω πως είναι αρκετά πιθανό, αν ήσουν χαμηλόβαθμη ερευνήτρια
σε κάποιο εργαστήριο και πίστευες πως η δωρεά ωαρίων
ίσως βοηθούσε να συντελεστεί ένα πρωτοποριακό επίτευγμα,
να την έκανες εθελοντικά.
Ίσως δεν τίθεται καν θέμα ερώτησης για σένα.
Αλλά ήταν όντως εθελοντική; Είχαν άλλη επιλογή
πάνω στο θέμα;
Μήπως ο αξιοσέβαστος προϊστάμενός τους ήρθε στο εργαστήριο και είπε
"Χρειαζόμαστε ωάρια. Πού στην ευχή θα τα βρούμε;"
Μήπως υπήρξε εξαναγκασμός;
Το άρθρο που έγραψα υποστήριζε
πως υπήρχαν προβλήματα ηθικής φύσης στην έρευνα,
που δεν παραδεχόταν ο δρ Χουάνγκ.
Ο τίτλος του άρθρου ήταν
"Κορεάτες γενετιστές δεν χαμπαριάζουν μπροστά σε ζητήματα ηθικής"
και το είπα στον Χουάνγκ.
Είπε "Αν το κάνεις αυτό, θα έχεις μπλεξίματα".
Η χρηματοδότηση της ομάδας του δρα Χουάνγκ
απ' την κυβέρνηση και ιδιωτικούς φορείς
ξεπερνά τα 100 δις γουόν.
Αυτό δείχνει πόση δύναμη έχετε.
Δύναμη; Τι δύναμη;
Δείχνει απλώς πως η αίσθηση ευθύνης τώρα είναι ακόμα μεγαλύτερη.
Περίμενα πως το άρθρο θα πυροδοτούσε περαιτέρω έρευνα,
θα επιβεβαιώνονταν όσα είχα γράψει,
θα οδηγούσε σε αναστοχασμό αυτών των θεμάτων
και ίσως προκαλούσε προβλήματα για τον δρα Χουάνγκ,
αλλά εξεπλάγην που υπήρξαν μόνο αρνητικές αντιδράσεις στο άρθρο.
Για την ακεραιότητα του άρθρου μου.
Η επιστημονική κοινότητα παρέμεινε κατά βάση σιωπηλή.
Βρισκόμαστε στην αρχή
της έρευνας των εμβρυϊκών βλαστοκυττάρων και της κλωνοποίησης.
Αυτός ο άνθρωπος βρίσκεται στο επίκεντρο
και αν υπάρχουν προβλήματα βιοηθικής φύσης στην έρευνά του,
θα έπρεπε να τα συζητάμε.
Αλλά κανείς δεν ήθελε να τα συζητήσει.
Έπειτα το δεύτερο άρθρο του δρα Χουάνγκ πάνω στην ανθρώπινη κλωνοποίηση
δημοσιεύτηκε τον Μάιο του 2005, έναν χρόνο μετά το πρώτο περίπου.
Αυτή η έρευνα φέρνει την επιστήμη ένα βήμα πιο κοντά στη μέρα
που ορισμένες απ' τις πιο ολέθριες για την ανθρωπότητα ασθένειες
θα μπορούν να αντιμετωπιστούν με τη χρήση θεραπευτικών βλαστοκυττάρων.
Το άρθρο του 2005 μας έφερνε ένα βήμα πιο κοντά στη δυνατότητα
χρήσης κυττάρων ενός ασθενούς
για την προσωπική του θεραπεία.
Το έργο που κάνετε στην Κορέα δεν συμβαίνει πουθενά αλλού στον κόσμο.
Η θεραπευτική κλωνοποίηση ελπίζουμε πως θα κάνει κατανοητές μεθόδους θεραπείας
για εκατομμύρια ανθρώπους στον πλανήτη.
Επιστήμονες την ονομάζουν τη σπουδαιότερη ανακάλυψη του καιρού μας.
Ο δρ Χουάνγκ ισχυρίστηκε πως πήρε ένα γονιμοποιημένο ωάριο
και κατάφερε να το διαιρέσει σε κύτταρα.
Τα κύτταρα αυτά είναι τα λεγόμενα πολυδύναμα βλαστοκύτταρα,
που σημαίνει ότι το καθένα τους
μπορεί να μετατραπεί σε κύτταρο νεφρού, πνεύμονα ή επιδερμίδας.
Σκοπός είναι να πάρουμε το κλωνοποιημένο γονιμοποιημένο ωάριο
και να το κλωνοποιήσουμε πολλαπλές φορές,
έτσι ώστε να προκύψουν βλαστοκύτταρα
που θα είναι πανομοιότυπα με το αρχικό,
το οποίο σε μια μήτρα θα γινόταν ολόκληρος άνθρωπος.
Και αυτό έκανε.
Δημιούργησε βλαστοκύτταρα που κλωνοποιήθηκαν απ' τον αρχικό άνθρωπο.
Εκείνη την εποχή τα βλαστοκύτταρα θα έφερναν επανάσταση στην ιατρική.
Θα άλλαζαν τα δεδομένα.
Έτσι, κάθε χώρα
θα ήθελε να καταφέρει
μια τόσο σπουδαία ανακάλυψη.
ΚΑΛΩΣ ΟΡΙΣΕΣ, ΚΟΣΜΕ, ΣΤΗ ΣΕΟΥΛ 2002 FIFA WORLD CUP
Εκείνη την εποχή η Κορέα περνούσε απ' τις αναπτυσσόμενες χώρες
στις ανεπτυγμένες.
Κυριαρχούσαν τέτοιες επιθυμίες.
"Δεν θ' ακολουθούμε πια άλλους.
Αντιθέτως, εμείς θα δημιουργήσουμε κάτι νέο.
Ανήκουμε στους πρώτους παγκοσμίως.
Ήρθε επιτέλους ο καιρός να έχουμε την καλύτερη τεχνολογία,
επιστήμη και τα λοιπά".
Υπήρχε μεγάλη επιθυμία για όλα αυτά εκείνη την εποχή.
Σήμερα άνοιξε το Παγκόσμιο Κέντρο Βλαστοκυττάρων,
που θα κάνει την Κορέα τη Μέκκα της παγκόσμιας επιστημονικής έρευνας.
Πλέον υπάρχει ελπίδα ότι ο πόνος των ανθρώπων
ίσως μια μέρα ανακουφιστεί χάρη σε καινοτόμες ανακαλύψεις
που θα πατάνε πάνω σε εξατομικευμένα εμβρυϊκά βλαστοκύτταρα.
Στο παρελθόν δεν παρείχα μεγάλη βοήθεια.
ΠΡΟΕΔΡΟΣ ΡΟ ΜΟΥ-ΧΙΟΝ
Αλλά τώρα παρέχω λίγη.
Από εδώ και στο εξής, υπόσχομαι να σας στηρίξω.
Ο κόσμος τότε ήταν χωρισμένος σε δύο στρατόπεδα.
Το ένα υποστήριζε την έρευνα εμβρυϊκών βλαστοκυττάρων
και το άλλο έλεγε πως τα έμβρυα είναι άνθρωποι
και δεν πρέπει να τα διαλύουμε για να παίρνουμε κύτταρα
για την έρευνα εμβρυϊκών βλαστοκυττάρων.
Σήμερα σας ζητάω να περάσετε νομοθεσία
που θα απαγορεύει εξωφρενικές εφαρμογές της ιατρικής έρευνας.
Την κλωνοποίηση ανθρώπων σε όλες της τις διαστάσεις,
τη δημιουργία κι εμφύτευση εμβρύων για πειράματα,
τη δημιουργία υβριδίων από ανθρώπους και ζώα,
καθώς και την αγορά, την πώληση και την πατεντοποίηση εμβρύων.
Απ' τις αρχές του επόμενου μήνα,
το κέντρο θα δέχεται ασθενείς με ανίατες ασθένειες.
Ονειρεύομαι να σταθώ όρθιος και να πετάξω το καροτσάκι.
Ίσως να έχω πι ή νάρθηκα.
Τότε η ιδέα των βλαστοκυττάρων ήταν ακόμα νέα
και όχι ιδιαίτερα γνωστή στο ευρύ κοινό.
Έτσι, εκείνη την εποχή,
παρουσιάστηκε ως κάτι που μπορούσε να καταφέρει τα πάντα.
Να θεραπεύσει όλες τις ασθένειες.
Έτσι παρουσιάστηκε.
Σχεδόν όλοι οι ασθενείς και άτομα με αναπηρίες
άρχισαν να κάνουν όνειρα και να βασίζονται πάνω εκεί.
Αλληλούια, αγαπημένοι εν Χριστώ αδερφοί.
Είχατε μια καλή εβδομάδα;
"Ποιος είμαι;
Από πού ήρθα;"
Όλοι ψάχνουν απαντήσεις σ' αυτά τα ερωτήματα.
Στον 19ο και τον 20ό αιώνα,
τις απαντήσεις έδινε η επιστήμη.
Έτσι,
ο Θεός αντικαταστάθηκε απ' την επιστήμη.
Είναι αλήθεια;
Το παιδί μου
είχε αυτοκινητιστικό ατύχημα το 2002.
Ξύπνησε μετά από 24 μέρες.
ΠΑΣΤΟΡΑΣ ΚΙΜ ΤΖΕ-ΟΝ
Είχε πέσει σε κώμα.
Όταν ξύπνησε,
είχε παραλύσει απ' το στήθος και κάτω.
Ο δρ Χουάνγκ είχε ζητήσει τότε βοήθεια απ' το νοσοκομείο Γκιλ.
Ήθελε έναν ασθενή
για να συμμετάσχει στην έρευνα βλαστοκυττάρων.
Ο θεράπων γιατρός του Χιον, του γιου μου,
ρώτησε αν ενδιαφερόμαστε
να συμμετάσχουμε.
Έτσι, επισκεφτήκαμε το εργαστήριο του δρα Χουάνγκ
μετά από πρόσκλησή του.
Συνειδητοποίησα πόσο απίστευτο ήταν
και άρχισα να ελπίζω.
Ο Κανγκ Γον-ρε ήταν μέλος ενός χορευτικού διδύμου.
Ήταν διάσημος για τις χορευτικές του ικανότητες
και στο παρελθόν
είχε κάνει καριέρα ως χορευτής για έναν διάσημο τραγουδιστή.
Ακόμα και το δίδυμο λεγόταν Κλον.
Θα βοηθήσω τον Κανγκ Γον-ρε να σταθεί όρθιος
για να μπορέσει να μας ξαναδείξει
τις φοβερές χορευτικές ικανότητες που έδειξε στο παρελθόν.
Έπαιξε κανονικό θέατρο.
Είπε σ' έναν άντρα σε καροτσάκι πως θα τον έκανε να περπατήσει.
Όπως έκανε ο Ιησούς Χριστός.
Είπε στον γιο ενός πάστορα πως θα ξαναπερπατούσε.
Νομίζει πως είναι ο Ιησούς Χριστός; Τι συμβαίνει;
Θα ξέρετε τον Κρίστοφερ Ριβ, τον Αμερικανό ηθοποιό
που έπαιξε τον Σούπερμαν.
Είπε πως γνώριζε τη δουλειά που έκανε ο Χουάνγκ.
Η θεραπευτική κλωνοποίηση, ή αλλιώς μεταφορά κυτταρικών πυρήνων,
δίνει πραγματικά ελπίδα.
Κυκλοφόρησε ένα αναμνηστικό γραμματόσημο.
Δείχνει ένα άτομο σε αναπηρικό αμαξίδιο που σηκώνεται
κι αρχίζει σταδιακά να περπατά κατά μήκος του γραμματόσημου.
Είναι τρελό.
Πώς λέει ένας επιστήμονας "Θα σε κάνω να περπατήσεις";
Δεν κάνει να λένε τέτοια οι επιστήμονες.
Τότε η μεγαλύτερη διασημότητα στη χώρα ήταν ο Παρκ Τζι-σονγκ.
Δηλαδή με σημερινούς όρους;
Σαν τους BTS
ή τον Σον Χουνγκ-μιν.
Αν ενώσουμε τη φήμη όλων αυτών, θα καταλάβουμε τη δύναμη του δρ Χουάνγκ.
Ο καθηγητής Χουάνγκ Γου-σοκ κέρδισε
το βραβείο "Επιστήμονας της Χρονιάς".
Το υπουργείο Επιστημών και Τεχνολογίας τον επέλεξε ομόφωνα για νικητή
στο ξενοδοχείο Παλάς στη Σεούλ σήμερα το πρωί.
Κάθε χρόνο για μια πενταετία
ο Χουάνγκ θα λαμβάνει τρία δις γουόν για έρευνα.
Ο Χουάνγκ τράβηξε την προσοχή επιστημόνων, ιατρών και της κοινωνίας,
αλλά ταυτόχρονα τα κύτταρα προέρχονταν από ανθρώπινα έμβρυα
κι αυτό για κάποιους ήταν αμφιλεγόμενο,
επειδή θεωρούσαν τα ανθρώπινα έμβρυα ως κάτι ιερό ή άξιο προστασίας.
Εκεί αρχίζει η ανθρώπινη ζωή.
Έτσι, γινόταν έντονος διάλογος τότε.
PD NOTE
Κάποιοι πληγωμένοι θεατές επικοινώνησαν με το PD Note.
Μοιράστηκαν τις ιστορίες τους ζητώντας να παραμείνουν ανώνυμοι.
Κατήγγειλα τον Χουάνγκ στο PD Note γύρω στο 2005.
Είναι μια ερευνητική εκπομπή ευρέως γνωστή στην Κορέα
και πρώτη στο είδος της.
Θα σας πω τι σκέφτηκα όταν έλαβα την καταγγελία.
Εφόσον έγινε για τον δρα Χουάνγκ, που ήταν καθηγητής σε πανεπιστήμιο,
πίστευα πως θα αφορούσε
σεξουαλική παρενόχληση.
Ο πληροφοριοδότης μάς είπε
"Νιώθω σαν να είμαι καβάλα σε τίγρη και να μην μπορώ να κατέβω".
Τελικά αποφάσισε να τον καταγγείλει.
"'Ήμουν στην ερευνητική ομάδα του δρα Χουάνγκ
και θέλω να σας πω κάτι σημαντικό.
Θα ήθελα να βρεθούμε από κοντά για να το συζητήσουμε".
Ως παραγωγός, ως δημιουργός ντοκιμαντέρ,
θεωρώ χρέος των δημοσιογράφων
ν' αποκαλύπτουν την αλήθεια, όσο δύσκολη και να 'ναι.
Έτσι αποφάσισα να συναντηθώ με τον πληροφοριοδότη
για να μάθω ποιο ήταν το προσωπικό θέμα
κι αν ήταν αρκετά σοβαρό…
Όμως, στη συνάντηση ήρθε
ο Χαν Χακ-σου, που δεν τον είχα καθόλου ακουστά.
Ήμουν πολύ επιφυλακτικός
και προσπαθούσα να δω αν μπορούσα να τον εμπιστευτώ ή όχι.
Όταν έφτασα, ο Ριου Γιονγκ-τζουν
με πήγε σε μια ήσυχη αίθουσα και πριν πει το παραμικρό
μου έκανε αυτήν την ερώτηση.
"Κύριε Χαν, τι είναι πάνω απ' όλα; Η αλήθεια ή το εθνικό συμφέρον;"
Ο παραγωγός Χαν Χακ-σου απάντησε
χωρίς κανέναν δισταγμό
"Η αλήθεια είναι το εθνικό συμφέρον".
Τότε ήξερα πως μπορούσα να τον εμπιστευτώ.
Η απόκτηση ωαρίων έγινε μέσω παράνομων συναλλαγών
και με τα ωάρια που ήταν προϊόν παράνομων συναλλαγών…
Όταν σχεδιάζαμε το πείραμα για το άρθρο,
ούτε ο δρ Χουάνγκ ούτε εγώ γνωρίζαμε πώς θα βρίσκαμε ωάρια.
Επικοινώνησα με τα εργαστήρια
που χρησιμοποιούν τα περισσότερα ωάρια για πειράματα στη χώρα
και τα επισκέφτηκα για να αξιολογήσω την κατάσταση.
Ρώτησα αν μπορούσαν να μας διαθέσουν ωάρια για το πείραμά μας,
αλλά όλοι αρνήθηκαν.
Είπαν πως δεν είχαν περίσσευμα
κι ότι δεν θα μας βοηθούσαν γιατί αυτό που θα κάναμε ήταν ανήθικο.
Η απάντησή τους ήταν κάθετη.
Ο δρ Χουάνγκ ένιωσε πολύ προσβεβλημένος.
Άρχισε να τους συναντά ο ίδιος
και να φιλτράρει ποιοι ήταν διατεθειμένοι να βοηθήσουν.
Κατέληξε στο Μιζ Μέντι,
ένα μαιευτήριο με εξειδίκευση στις θεραπείες γονιμότητας.
Ο καθηγητής Χουάνγκ Γου-σοκ τόνιζε
πως χρησιμοποίησε αποκλειστικά ωάρια που δώρισαν εθελοντικά γυναίκες
όποτε προέκυπτε το ηθικό ζήτημα των ωαρίων της έρευνας.
Ήδη εξέφρασα στα διεθνή μέσα
τη βαθιά και ειλικρινή μου ευγνωμοσύνη προς αυτές τις γυναίκες.
Δεν τις γνωρίζω προσωπικά,
αλλά προθυμοποιήθηκαν να δωρίσουν να πολύτιμα ωάριά τους
γι' αυτό το πείραμα.
Όμως, η έρευνά μας αποκάλυψε πως δεν ισχύουν όσα λέει ο δρ Χουάνγκ.
Τους περασμένους μήνες
συγκεντρώσαμε στοιχεία πως πάνω από 600 ωάρια
ήταν προϊόν συναλλαγής.
Μια γυναίκα που επικοινωνούσε με μεσάζοντα ωαρίων στο ίντερνετ
δεν είχε ιδέα
πως τα ωάριά της χρησιμοποιήθηκαν στην έρευνα του καθηγητή Χουάνγκ.
Άλλη γυναίκα που έδωσε δύο φορές ωάρια για την έρευνα του δρα Χουάνγκ
επίσης ομολόγησε πως τα πούλησε με τη βοήθεια μεσάζοντα.
ΡΑΝΤΕΒΟΥ ΜΑΙΕΥΤΙΚΗ ΚΛΙΝΙΚΗ
Πλήρωσαν νεαρές γυναίκες
για να πάρουν τα ωάριά τους για τρία εκατομμύρια γουόν
ή και 2,5 εκατομμύρια γουόν.
Υπήρξαν προβλήματα ηθικής φύσης στη διαδικασία εύρεσης ωαρίων;
Βασικά…
Αγοράστηκαν τα ωάρια;
Δεν έχουμε τέτοιες περιπτώσεις.
Ευχαριστούμε πολύ.
-Καλή σας μέρα. -Ευχαριστώ.
Ο αριθμός των ωαρίων που συγκέντρωσαν πληρώνοντας αυτές τις γυναίκες
είναι πραγματικά ασύλληπτος.
Το πρώτο μου ρεπορτάζ για τα ηθικά προβλήματα
σχετικά με τα ωάρια που χρησιμοποίησε ο δρ Χουάνγκ
έκανε τη χώρα άνω κάτω.
Σώστε τον καθηγητή Χουάνγκ Γου-σοκ…
Όταν προβλήθηκε η εκπομπή,
υποστηρικτές του Χουάνγκ περικύκλωναν το κτήριο του MBC μέρα νύχτα.
Τη νύχτα έκαναν ολονυχτίες με κεριά.
"Κατεβάστε απ' τον αέρα το PD Note".
"Σταματήστε τα ρεπορτάζ του PD Note για τον δρα Χουάνγκ Γου-σοκ".
Στη συγκέντρωση ήρθαν άτομα με αναπηρία, διασημότητες,
καθώς και απλοί πολίτες που ήταν οπαδοί του Χουάνγκ Γου-σοκ.
ΣΤΗΡΙΖΟΥΜΕ ΤΟΝ ΧΟΥΑΝΓΚ ΓΟΥ-ΣΟΚ 11 ΙΑΝΟΥΑΡΙΟΥ, ΣΕΟΥΛ
Εκείνο το διάστημα πηγαίναμε στη Σεούλ κάθε βδομάδα.
Η κόρη μου ήταν μόλις έξι ετών.
Πήγαμε και τη μέρα ήταν μια χαρά,
αλλά το βράδυ νύσταζε και γκρίνιαζε.
Οπότε γυρίσαμε πίσω στο αμάξι.
Την κουβαλούσα στην πλάτη.
Αστυνομικοί με συνόδεψαν μέχρι το αυτοκίνητο.
Με ρώτησαν από πού ήμουν
και είπα πως ήμουν απ' την Τσονγκτζού.
Και είπαν στα κρυφά "Συγχαρητήρια για τη δουλειά που κάνετε".
Οι αστυνομικοί.
Οι πολίτες βλέπουν!
-Σας βλέπουν! -Σας βλέπουν!
Αφήστε τον να συνεχίσει την έρευνα!
-Αφήστε τον! -Αφήστε τον!
Αγαπημένοι μου συμπατριώτες,
η έρευνα που διεξάγουμε αυτό το διάστημα
είναι η πρώτη στον κόσμο σε κάθε επίπεδο.
Ως ανταπόδοση για τη θερμή σας συμπαράσταση
και για χάρη των ασθενών με ανίατες ασθένειες που απέκτησαν ελπίδα,
θα συνεχίσω την πορεία μου καθαρά ως επιστήμονας.
Ο δρ Χουάνγκ καταλάβαινε πλήρως το εθνικό αίσθημα
και τον πατριωτισμό της εποχής.
Γι' αυτό και δύο μέρες μετά την προβολή της εκπομπής μας για τα ωάρια,
κάλεσε πλήθος δημοσιογράφων
κι έδωσε ζωντανά συνέντευξη Τύπου.
Για να πω την αλήθεια, πιστεύω πως αν ήμουν γυναίκα,
θα αφαιρούσα τα ωάριά μου
για τα πειράματά μου.
Η υπόθεση αυτή καταδεικνύει πώς η κοινωνία μας έχει ως προτεραιότητα
τα αποτελέσματα κι όλα τ' άλλα μπαίνουν σε δεύτερη μοίρα
και πώς μπορεί ο κόσμος να παρασυρθεί απ' τη δογματική και φασιστική πεποίθηση
πως η αλήθεια μπορεί να παραβλεφθεί για το καλό της πατρίδας.
"Γιατί υπονομεύετε έναν πολλά υποσχόμενο επιστήμονα;
Βουλώστε το για το καλό της χώρας.
Αναπτύσσουν τεχνολογία για την πρόοδο της χώρας.
Αντί να βοηθάτε τη χώρα, παραπονιέστε".
Το καμάρι μας, ο ήρωάς μας
Η βιοτεχνολογία άφησε άφωνο τον πλανήτη
Κουράγιο, δρ Χουάνγκ
Σ' αγαπάμε, δρ Χουάνγκ
Ο ΧΟΥΑΝΓΚ ΕΙΝΑΙ Η ΕΛΠΙΔΑ
Σοκαρίστηκα απ' το πόσες γυναίκες δώρισαν εθελοντικά ωάρια.
Ήταν η πρώτη φορά που πίστεψα πως τρελάθηκε η κοινωνία μας.
Επειδή συνήθως συμβαίνει το εξής.
Απαιτούνται πολλά ωάρια για πειράματα
και αφαιρούνται από νεαρές γυναίκες.
Άκουσα πως η ωοληψία είναι μια εξαιρετικά οδυνηρή διαδικασία.
Τότε έκανα για πρώτη φορά τη σκέψη πως μοιάζαμε με τη Γερμανία του '30.
Ο αριθμός των εθελοντριών που προσφέρουν ωάρια για την έρευνα του δρα Χουάνγκ
έφτασε πλέον τις 1.000.
Είπαν πως αν υπήρχαν προβλήματα με τα ωάρια,
τότε θα δώριζαν εθελοντικά
τα δικά τους.
Οι οπαδοί του οργάνωναν εκδηλώσεις δωρεάς ωαρίων σε όλη τη χώρα.
Γυναίκες πάσης φύσεως και οικογένειες ατόμων
που είχαν κάποια ανίατη ασθένεια ή αναπηρία συγκεντρώθηκαν
για να δημιουργήσουν ίδρυμα για δωρεά ωαρίων
με σκοπό την έρευνα.
Αν οι γυναίκες καταλάβουν τον σκοπό και τη χρήση
της δωρεάς ωαρίων με σκοπό την έρευνα και τη θεραπεία,
θα συμμετάσχουν οι ίδιες εθελοντικά με δική τους απόφαση.
Όλοι άνθρωποι είμαστε.
Νιώθουμε χρέος μας να βοηθήσουμε τους λιγότερο προνομιούχους
και πιστεύουμε πως αυτός είναι ο καλύτερος τρόπος.
Δεν ήταν εύκολο.
Δεν ήταν, αλλά κι εγώ…
Μιλάμε για έρευνα.
Έρευνα που δεν θα γινόταν χωρίς ωάρια.
Με χαρά θα έδινα τα…
Το είδα ως τον σπόρο της ζωής.
Ήθελα να τα δωρίσω.
Όχι προσωπικά για τον Χουάνγκ Γου-σοκ,
αλλά για την ανθρωπότητα και το κοινό καλό.
-Αυτήν την πρόθεση είχα. -Κύριε καθηγητά!
Ελάτε στο Ντέγκου!
-Να προσέχετε, δρ Χουάνγκ! -Να είστε καλά!
Κουράγιο, σας στηρίζουμε!
Δημοσιογράφοι και οπαδοί του Χουάνγκ είχαν κατασκηνώσει έξω απ' το σπίτι μου.
Αν πήγαινα, θα ήταν καταστροφικό.
Θα πέθαινα απ' το ξύλο.
Έλαβα αμέτρητες απειλές.
Απειλές που στην ουσία έλεγαν "Θα σε σκοτώσω".
Πάρα πολλές.
Έμενα στον 13ο όροφο μιας 15όροφης πολυκατοικίας.
Δημοσιογράφοι ενός καναλιού έκαναν καταρρίχηση απ' την ταράτσα
και μπήκαν σπίτι μου απ' το παράθυρο.
Βιντεοσκόπησαν το σπίτι μου και το έβγαλαν στις ειδήσεις.
Μια συχνή κριτική που μου έκαναν ήταν η εξής
"Πώς πρόδωσες τον 'πατέρα' σου;"
Στη Νότια Κορέα αν παντρέψεις κάποιον,
σημαίνει πως θα είσαι δίπλα στο ζευγάρι μια ζωή.
Μου ζήτησαν να τους παντρέψω και δέχτηκα με χαρά.
Όταν γεννήθηκε το πρώτο τους παιδί,
μου ζήτησε να γίνω νονός.
Πήγα στο νοσοκομείο κι έγινα νονός
του νεογέννητου μωρού.
Αργότερα έμαθα πως εκείνο το διάστημα
αντάλλασσε μηνύματα με τον παραγωγό Χαν Χακ-σου του MBC.
Είναι άδικο να λένε πως πρόδωσα τον μέντορά μου,
που δεν είναι καν οικογένεια, επειδή δεν ήθελα να συμμετάσχω στα ψέματα.
Δεν ορίζω έτσι την προδοσία.
Η λέξη "προδοσία"
για τους επιστήμονες ισχύει
μόνο όταν προδώσουν την αλήθεια.
Φανταζόμαστε τους επιστήμονες ως αγνούς θιασώτες της αλήθειας.
Και για πολλούς ισχύει, πιστεύω.
Κολλάει. Γι' αυτό διάλεξαν αυτόν τον τομέα.
Λογικά είναι έξυπνοι.
Θα μπορούσαν να βγάζουν περισσότερα κάπου αλλού.
Αλλά πολλοί επιστήμονες είναι φιλοπερίεργοι, ενδιαφέρονται
και θέλουν να ικανοποιήσουν την περιέργειά τους.
Όμως, υπάρχει και η καριέρα σου
και οι επιστήμονες, όπως όλοι, πρέπει να έχουν αποτελέσματα.
Όλοι οι επιστήμονες νιώθουν πίεση.
Υπάρχει τεράστια ελπίδα κι ενθουσιασμός για πολλούς επιστημονικούς τομείς.
Αν άλλοι επιστήμονες ήταν στη θέση του Χουάνγκ,
δεν θα έκαναν όλοι αυτό που έκανε.
Σύμφωνα με το άρθρο που δημοσιεύτηκε τον περασμένο Μάιο στο Science,
η ομάδα του καθηγητή Χουάνγκ καλλιέργησε επιτυχώς
συνολικά 11 βλαστοκύτταρα.
Όμως, γεννήθηκαν αμφιβολίες
στην ίδια την ομάδα για το αν τα κύτταρα υπέστησαν ζημιά
ή για το αν ήταν όντως βλαστοκύτταρα.
Τηλεφώνησε ένας επιστήμονας που θέλησε να παραμείνει ανώνυμος…
Σήμερα δεν είναι καν επιστήμονας. Καλλιεργεί πατάτες.
Αλλά λατρεύει την επιστήμη.
Είχε διαβάσει το άρθρο του δρα Χουάνγκ.
Τη δεύτερη φορά που το διάβασε, κατάλαβε αμέσως πως οι φωτογραφίες
που δήθεν έδειχναν βλαστοκύτταρα ήταν παραποιημένες.
Οι επιπλέον κυτταρικές σειρές
που ισχυρίζεται πως δημιούργησε η ομάδα του δρα Χουάνγκ
θα περάσουν από ανάλυση DNA για να εξακριβωθεί
αν είναι όντως εξατομικευμένες κλωνοποιημένες κυτταρικές σειρές.
Οι επιπτώσεις εκείνου του άρθρου ήταν σημαντικές
για την επιστήμη κάθε προηγμένης χώρας στον κόσμο,
για τις καριέρες εκατοντάδων χιλιάδων επιστημόνων,
μεταπτυχιακών και διδακτορικών φοιτητών
που θα βάσιζαν τη δουλειά τους
πάνω σ' αυτό το άρθρο και θ' αποτύγχαναν.
23 ΔΕΙΓΜΑΤΑ ΑΝΑΛΥΘΗΚΑΝ ΣΕ 3 ΚΕΝΤΡΑ
Η έρευνα του Χουάνγκ
για τα βλαστοκύτταρα επαναξιολογείται απ' το Πανεπιστήμιο της Σεούλ,
που θα βγάλει σχετική ανακοίνωση
στον τέταρτο όροφο του κεντρικού κτηρίου.
Τότε ήμουν ο υπεύθυνος της ομάδας της έρευνας σε ανθρώπους
και είχα μαζί μου τα δεδομένα.
Έγραψα επίσης το αρχικό προσχέδιο του άρθρου για το Science
και του το έδωσα.
Άλλαξε τα νούμερα μπροστά μου όπως τον συνέφερε,
σαν να είχε το δικαίωμα να το κάνει.
Άλλαξε τα νούμερα έτσι απλά.
Χαμήλωσε τα ποσοστά αποτυχίας και μεγάλωσε τα ποσοστά επιτυχίας.
Έσβησε με κόκκινο στιλό τα ποσοστά,
έγραψε τα νούμερα που ήθελε
και με διέταξε να ξαναγράψω το άρθρο.
Το άρθρο που δημοσιεύτηκε το 2005 έγραφε
πως 11 κυτταρικές σειρές βλαστοκυττάρων εξατομικευμένες ανά ασθενή
δημιουργήθηκαν απ' την κλωνοποίηση σωματικών κυττάρων.
Όμως, τα δεδομένα για τα 11 βλαστοκύτταρα παραποιήθηκαν
και προήλθαν μόνο από δύο βλαστοκύτταρα.
Έχουμε μια σοκαριστική είδηση που θα σας συγκλονίσει.
Υπήρξε μαρτυρία
πως απ' τα 11 εμβρυϊκά βλαστοκύτταρα του καθηγητή Χουάνγκ,
τα εννέα είναι ψεύτικα.
-Τι θα κάνετε τώρα; -Κάντε μια δήλωση.
-Έχετε κάποιο σχόλιο; -Πείτε κάτι.
Στον δικηγόρο μου.
Μια δήλωση μόνο.
Ελπίζαμε πως δεν θα ίσχυε κάτι τέτοιο,
αλλά το αρχικό πόρισμα της εσωτερικής επιτροπής αξιολόγησης
του Εθνικού Πανεπιστημίου της Σεούλ σόκαρε ολόκληρο το έθνος.
Πίστευα πως ό,τι κι αν γινόταν, η ομάδα έρευνας βλαστοκυττάρων του Χουάνγκ
θα είχε αποτελέσματα.
Δεν είμαι σίγουρος τι πήγε στραβά.
Αλλά αν δεν προσπάθησε καν να δημιουργήσει
βλαστοκύτταρα απ' τον γιο μου,
αν δεν είχε κάνει καν την έρευνα,
θα ήταν πράγματι ένας απαίσιος άνθρωπος.
Η επιστήμη χτίζεται πάνω σε μια σχέση εμπιστοσύνης.
Και όταν προδοθεί αυτή η εμπιστοσύνη,
θα πρέπει να υπάρξουν σοβαρές συνέπειες,
διαφορετικά θα καταρρεύσει ολόκληρη η επιστήμη.
Η στιγμή της πτώσης ενός τιτάνα της σύγχρονης επιστήμης.
Για τους συνεργάτες του ήταν μέρα πένθους.
Σύμφωνα με τον νόμο τιμωρίας οικονομικών εγκλημάτων,
ασκήσαμε δίωξη στον δρα Χουάνγκ Γου-σοκ
για απάτη, υπεξαίρεση και παραβίαση του νόμου περί βιοηθικής και ασφάλειας.
Η Κεντρική Εισαγγελία
γέμισε θρήνους.
Η αστυνομία κινητοποίησε τρεις μονάδες για να ανακόψουν την πρόσβαση στο κτήριο
σε περίπτωση που οι οπαδοί του Χουάνγκ, δυσαρεστημένοι με το αποτέλεσμα,
γίνονταν βίαιοι.
Λίγο αργότερα προβλήθηκε το PD Note.
Το είδα μαζί με τον γιο και τη γυναίκα μου.
Μετά την εκπομπή,
ο γιος μου με κοίταξε
και ρώτησε
"Μπαμπά, δηλαδή δεν θα ξαναπερπατήσω;"
"Ο Θεός αναμφίβολα
θα σε βοηθήσει
να τα καταφέρεις.
Γι' αυτό ο κόσμος πιστεύει στον Θεό και όχι σε ανθρώπους.
Γι' αυτό, μην απελπίζεσαι".
Κι εκείνος είπε
"Μπαμπά,
αυτό πιστεύω κι εγώ".
Κι έκλαψε.
Λίγο καιρό μετά το ρεπορτάζ του PD Note
για τον δρα Χουάνγκ,
ο γιος μου…
κατέρρευσε.
Οι τύποι αυτοί είπαν ψέματα, τους αξίζει φυλακή.
Αλλά δεν λειτουργούν έτσι τα πράγματα.
Η επιστημονική απάτη δεν είναι έγκλημα.
Δεν υπάρχει τρόπος να στείλεις κάποιον φυλακή γι' αυτό.
Μπορεί να συνεχίσει την καριέρα του.
Ο δρ Χουάνγκ βρέθηκε μπλεγμένος για υπεξαίρεση επιχορηγήσεων.
Αλλά για επιστημονική απάτη;
Δεν υπάρχει τρόπος να στείλεις κάποιον στη φυλακή.
Ζητάω συγχώρεση.
Ντρέπομαι τόσο, που διστάζω ακόμα και να ζητήσω συγγνώμη.
Όταν σκέφτομαι την αγάπη, τη στήριξή σας και τις προσδοκίες σας,
δεν έχω δικαίωμα να στέκομαι εδώ μπροστά σας.
Τα παραδέχομαι όλα και ζητάω συγγνώμη για άλλη μία φορά.
Αυτή η υπόθεση έγινε μάθημα
και σημείο αναφοράς,
όχι μόνο για μένα,
αλλά για όλη την επιστημονική κοινότητα
της Κορέας και ολόκληρου του κόσμου.
Θα ήμουν δειλός, αν έφερνα ως δικαιολογία για τις πράξεις μου την τεράστια πίεση.
Ποιος μου άσκησε τόση πίεση που θα με οδηγούσε
να κάνω κάτι τέτοιο;
Είναι πολύ φθηνή δικαιολογία.
Συνέβη λόγω της άμετρης απληστίας μου.
Κανείς άλλος δεν φταίει.
Όμως, σε γενικές γραμμές,
αν ξαναγεννιόμουν και μου δινόταν η ευκαιρία
να επιλέξω εκ νέου τον δρόμο μου στη ζωή,
πάλι τον ίδιο δρόμο θα έπαιρνα.
Πιστεύω πως υπάρχουν σοβαρά δομικά προβλήματα
στον τρόπο που λειτουργεί η επιστήμη.
Και πιστεύω
πως, με πρόφαση το καλό της επιστήμης,
ενθαρρύνουμε ανάρμοστες συμπεριφορές.
Είναι εξαιρετικά σημαντικό οι επιστήμονες να σκέφτονται την ηθική.
Αφιέρωσα την καριέρα μου
προσπαθώντας να τους διδάξω πώς να σκέφτονται.
Όλοι μας,
είτε είμαστε επιστήμονες, υδραυλικοί ή μπασκετμπολίστες,
πρέπει να αναλαμβάνουμε την ευθύνη για τα ηθικά θέματα της δουλειάς μας
και τις επιπτώσεις της δουλειάς μας στην κοινωνία.
ΣΙΒΗΡΙΑ ΡΩΣΙΑ
Ευχαριστώ πολύ για την πρόσκληση.
Είναι πολύτιμη η συνεισφορά σας
στην ανάπτυξη της παλαιοντολογίας, ιδίως της μοριακής.
Είμαστε ευγνώμονες για ό,τι κάνατε
για τη μοριακή επιστήμη στη Ρωσία.
Ήταν μια εξερευνητική αποστολή το καλοκαίρι του 2012
στην περιοχή Καζάτσι στη βορειοανατολική Σιβηρία.
Εκείνη ήταν η πιο ατιμωτική περίοδος
της επιστημονικής μου καριέρας.
Μετά από σκληρή δουλειά, μου προτάθηκε αυτή η αποστολή.
Αν δεν έφερνα αποτελέσματα,
δεν θα μου δινόταν άλλη ευκαιρία.
Όλα τα τοιχώματα καλύπτονται από κρυστάλλους.
Εδώ βρήκαμε το οστό του αγκώνα του μαμούθ.
Η σπηλιά δεν δημιουργήθηκε φυσικά.
Οι κυνηγοί μαμούθ έριχναν νερό με μεγάλη πίεση
για να σχηματιστεί σταδιακά η σπηλιά.
Οι κυνηγοί ενδιαφέρονταν μόνο για τον χαυλιόδοντα του μαμούθ.
Εμείς θέλαμε να συλλέξουμε δείγματα, δεν μας ένοιαζε ο χαυλιόδοντας.
Μας ενημέρωσαν πως η σπηλιά ήταν επικίνδυνη και μπορεί να κατέρρεε.
Ωραία.
-Να το. -Πρέπει να φύγουμε.
-Να φύγουμε. -Γιατί;
-Επειδή… -Γιατί να φύγουμε;
-Γιατί; -Πρέπει να αποχωρήσουμε.
Καταρρέει η είσοδος.
-Αλήθεια; -Ναι.
-Εντάξει. -Πρέπει να…
Εντάξει, πάμε.
Πάμε, εντάξει.
Το δείγμα μου.
Αν κατέρρεε η σπηλιά, όλοι μέσα θα σκοτωνόμασταν.
Δεν θα μπορούσαν να μας σώσουν, θα πεθαίναμε.
Εκείνη τη στιγμή,
ήμουν έτοιμος να δώσω και τη ζωή μου.
Ήμουν αποφασισμένος.
Είχα ζήσει αρκετά
και πήγα εκεί
με έναν ξεκάθαρο επιστημονικό στόχο.
Αν τελείωνε η ζωή μου εκεί,
δεν θα ήταν μάταιο.
Σ' αυτό το δωμάτιο υπάρχει εξοπλισμός υψηλής ακρίβειας
για τα πρώτα βήματα κλωνοποίησης μαμούθ.
Τη διαδικασία επιβλέπει καθηγητής
απ' το κορεατικό ίδρυμα βιοϊατρικής Σουάμ, ο Χουάνγκ Γου-σοκ.
Στα δείγματα που συλλέξαμε
βρέθηκαν μυϊκά δείγματα με ίχνη αίματος.
Τότε σκεφτήκαμε
"Ίσως μπορέσουμε να πραγματοποιήσουμε το όνειρό μας".
Αυτά είναι τα πλάνα που τραβήξαμε.
Σκοπός ήταν να βρούμε έστω ένα ζωντανό κύτταρο.
Μπορώ να σας διαβεβαιώσω πως βρέθηκαν ζωντανά κύτταρα.
Αν πετύχει το πρότζεκτ με το μαμούθ
κι αν συναινέσει η ρωσική κυβέρνηση,
θέλω να βάλω
λίγα μαμούθ
στην αποστρατιωτικοποιημένη ζώνη μεταξύ Βόρειας και Νότιας Κορέας.
Η "ζώνη μαμούθ" θα ήταν το ξεκίνημα για την επανένωση των δύο χωρών.
Θα έκανε την αρχή.
Η κλωνοποίηση στην υπηρεσία της διατήρησης ή της συντήρησης
ή της αποεξαφάνισης, όπως λέγεται.
Προκύπτουν αρκετά προβλήματα. Πρώτον, εξαρτάται πολύ απ' τους πόρους.
Δεύτερον, με την κλωνοποίηση
αναγκαστικά θα προκύψει ενδογαμία.
Θα προκύψουν γενετικά πανομοιότυπα ζώα,
κάτι που δεν βοηθάει μακροχρόνια στη βιωσιμότητα των ειδών.
Ένα ον που επανέρχεται κλωνοποιημένο, δεν είναι ίδιο με το αρχικό.
Εκείνο το ον ζούσε σε συγκεκριμένο οικοσύστημα κι εποχή,
όπου όλα τα είδη απολάμβαναν
ένα γνώριμο περιβάλλον και τη συνύπαρξη
με άλλα ζώα σε ένα συγκεκριμένο πλαίσιο.
Και τώρα το επαναφέρεις εκτός αυτού του πλαισίου.
Τι είναι ένας τυραννόσαυρος εκτός της ιουρασικής περιόδου;
Ένα ομοίωμα
που παριστάνει τον τυραννόσαυρο.
ΛΙΜΝΗ ΚΟΜΟ ΙΤΑΛΙΑ
Πάμε, Τσίλο. Έλα, φύγαμε.
Πάμε να βάλουμε…
Να θάψουμε το πρώτο σου σώμα.
Η κλωνοποίηση του σκύλου μου είναι ό,τι καλύτερο έκανα.
Παίρνω μηνύματα
"Το παίζεις θεός" ή "Δεν είναι ο ίδιος σκύλος".
Όλα αρνητικά.
Όλοι κάνουν την ίδια ερώτηση.
"Γενετικά είναι ίδιος,
αλλά θα έχει άλλον χαρακτήρα".
Κι εγώ απαντάω πως είναι ο ίδιος σκύλος.
Επειδή αν κλωνοποιήσεις σκύλο
και τον βάλεις στο ίδιο περιβάλλον,
με την ίδια οικογένεια και τα ίδια παιδιά τριγύρω,
θα συμπεριφέρεται όπως συμπεριφερόταν κι ο πρώτος.
Δεν τον βλέπω ως κλώνο. Είναι ο Τσίλο, ξαναγύρισε.
Επιβίωσε απ' τον θάνατο.
Η κλωνοποίηση είναι σημαντική και μπορεί να βοηθήσει κόσμο.
Είναι μετενσάρκωση.
Αναπαράγει το σώμα που πέθανε.
Ναι, είναι εξαιρετικά χρήσιμη.
Εδώ βρίσκεται το πρώτο σου σώμα.
Και
θα πάρεις τον ρόλο του.
Μου φαίνεται παράξενο, επειδή πια μεγάλωσε ο Τσίλο.
Νιώθω σαν να τον αντικαθιστά
και γι' αυτό σκέφτομαι
"Πάρε εσύ τον ρόλο του τώρα".
Και βρήκαμε επιτέλους μέρος όπου μπορεί να αναπαυθεί.
Σε παγκόσμια πρώτη, Κινέζοι ερευνητές κλωνοποίησαν δυο υγιείς μαϊμούδες
με την ίδια τεχνική απ' την οποία προέκυψε η Ντόλι πριν από δυο δεκαετίες.
Ξεπεράστηκαν σήμερα τα εμπόδια στην κλωνοποίηση πρωτευόντων.
Κάθε πρωτεύον, ακόμα κι ο άνθρωπος, μπορεί θεωρητικά να κλωνοποιηθεί.
Η τεχνολογία ήταν ανέκαθεν αμφιλεγόμενη.
Είμαι σίγουρος πως και το αυτοκίνητο θα ήταν.
Φοβόντουσαν πως τρόμαζε τα άλογα.
Ό,τι κάνουμε είναι αμφιλεγόμενο κάποια στιγμή.
Έχασα δυο κόρες πολύ μικρές.
Η πρώτη, η Άνια…
Δεν θα ξεχάσω ποτέ πώς με επηρέασε.
Το θυμάμαι ακόμα και σήμερα.
Την κρατούσα στα χέρια μου όταν την αποσύνδεσαν.
Αν κάποιος γυρνούσε και μου έλεγε
"Μπορούμε να την κλωνοποιήσουμε, θα ξανάρθει".
Δεν είχε προλάβει να αναπτύξει προσωπικότητα.
Θα ήταν ίδια γενετικά.
Θα ήταν η κόρη μου.
Θα δεχόμουν;
Και
ομολογώ πως ναι.
Τα μικρά φέρετρα είναι ό,τι χειρότερο υπάρχει.
Άρα, εξυπηρετεί κάτι η κλωνοποίηση ανθρώπων;
Θα έλεγα πως σε ορισμένες περιπτώσεις, ναι.
Τώρα αν κάποιος με ρωτούσε
"Θες να κλωνοποιηθείς;" Εγώ θα αποτεφρωθώ.
Δεν με επαναφέρει κανείς.
Κανείς δεν θα παίξει με το DNA μου.
Η επιστήμη συχνά προπορεύεται κατά πολύ απ' την ηθική.
Και η ηθική ακολουθεί λαχανιασμένη,
επειδή οι επιστήμονες διεξάγουν πειράματα
και καμιά φορά ανακαλύπτουν κάτι
και πρέπει να πούμε "Για σταθείτε.
Πρέπει να το συζητήσουμε αυτό".
Δυστυχώς, συνήθως το λένε μόνο οι ειδικοί σε θέματα ηθικής.
Δεν μας ακούει κανείς.
Αλλά καμιά φορά σοβαρεύει η συζήτηση.
Καμιά φορά τραβάμε την προσοχή του κόσμου που λέει
"Αυτό μοιάζει αναπόφευκτο
και χρήζει προσοχής".
ΣΕΟΥΛ ΝΟΤΙΑ ΚΟΡΕΑ
Γεννήθηκα στην Κορέα.
Νιώθω σαν στο σπίτι μου όποτε επιστρέφω απ' το εξωτερικό,
ακόμα κι αν έρχομαι μόνο μία ή δύο φορές τον χρόνο.
Πάτερ.
-Απίστευτο. -Καλώς όρισες.
Τι κάνεις;
Δεν το πιστεύω.
Πάτερ.
Καθόλου δεν μεγάλωσες.
Ούτε εσύ, πάτερ.
Πάμε μέσα.
Πιο νέος φαίνεσαι.
Πάτερ, ήθελα πολύ να σε δω.
Τον Χιον δεν θα τον ξεχάσω ποτέ.
Τις υποσχέσεις που του έδωσα.
Ελπίζω
να μην ξεχάσεις ποτέ την υπόσχεση που έδωσες στον Χιον,
όπως έκανες μέχρι τώρα.
Υπάρχουν πολλοί σαν τον Χιον στον κόσμο.
-Ναι, όντως. -Πάρα πολλοί.
Ναι.
Όλοι αυτοί, πιστεύω,
σου δίνουν μια αποστολή. Να τους βοηθήσεις.
Κάποιοι επικριτές της κλωνοποίησης
ισχυρίζονται πως πηγαίνει κόντρα στον Θεό ή τη δημιουργία
και πως στην ουσία προσπαθείς
να το παίξεις θεός.
Όμως,
πώς τολμά κανείς να ισχυριστεί
πως αυτό είναι το βασίλειο του Θεού;
Υποτιτλισμός: Λιάνα Μεσάικου